ไฟแนนซ์ทูเดย์
...ใครที่มีข้อข้องใจ สงสัยในนโยบายดิจิทัล อีโคโนมี ว่าจะช่วยดันเศรษฐกิจไทยให้ชาวโลกได้เห็นสินค้าไทยได้ทั่วถึงและสั่งซื้อได้ตรงโดยไม่ผ่านใคร และจะไปถึงจุดนั้นได้อย่างไร ต้องคอยฟังการเสวนาเศรษฐกิจดิจิทัล ในงานโพสต์ฟอรั่ม วันที่ 4 ธ.ค.นี้ ที่โรงแรมเซ็นทารา แกรนด์ ลาดพร้าว
29 ต.ค. 2565

...ใครที่มีข้อข้องใจ สงสัยในนโยบายดิจิทัล อีโคโนมี ว่าจะช่วยดันเศรษฐกิจไทยให้ชาวโลกได้เห็นสินค้าไทยได้ทั่วถึงและสั่งซื้อได้ตรงโดยไม่ผ่านใคร และจะไปถึงจุดนั้นได้อย่างไร ต้องคอยฟังการเสวนาเศรษฐกิจดิจิทัล ในงานโพสต์ฟอรั่ม วันที่ 4 ธ.ค.นี้ ที่โรงแรมเซ็นทารา แกรนด์ ลาดพร้าว
งานนี้ พล.อ.ประยุทธ์ จันทร์โอชา นายกรัฐมนตรี จะมากล่าวเปิดงาน หลังจากนั้นจะเป็นการอธิบายความรู้จาก กูรูไอทีทั้งห้า  ซึ่งเป็นทีมที่ปรึกษาของ  ม.ร.ว.ปรีดิยาธร เทวกุล ว่าเศรษฐกิจดิจิทัลจะพลิกโฉมประเทศไทยได้อย่างไร
เพราะสถานที่จำกัดผู้เข้าฟังจึงมีเฉพาะที่ได้รับเชิญ สำหรับผู้ที่สนใจหลังสัมมนาโปรดติดตามอ่านอย่างละเอียดได้จากโพสต์ทูเดย์
...แต่ก่อนจะไปฟังสัมมนาเศรษฐกิจดิจิทัล ขอนำเอาผลสำรวจ ไอคิวดิจิทัลประจำปี 2557 ที่ไพร้ซวอเตอร์ คอนซัลติ้ง (ประเทศไทย) ทำการสำรวจซีอีโอและผู้บริหารฝ่ายไอทีจำนวนกว่า 1,500 ราย ใน 36 ประเทศทั่วโลก พบว่ามีซีอีโอทั่วโลกเพียง 20% เท่านั้น ที่มีไอคิวดิจิทัลอยู่ในเกณฑ์ที่แข็งแกร่งคือ มีความเข้าใจ มีความสามารถในการประเมินผล และนำมาประยุกต์ใช้กับธุรกิจของตนได้อย่างแท้จริง
กลุ่มธุรกิจค้าปลีกเป็นอุตสาหกรรมที่มีจำนวนผู้บริหารที่มีไอเดีย หรือเป็นผู้นำทางความคิดในการประยุกต์ใช้เทคโนโลยีน้อยที่สุด และผู้ที่ใช้มากที่สุดคือ ธุรกิจและบริการเกี่ยวกับสุขภาพและธุรกิจยานยนต์